
LIETUVOS RESPUBLIKOS 
RYŠIŲ REGULIAVIMO TARNYBOS
DIREKTORIUS

ĮSAKYMAS
DĖL LIETUVOS RESPUBLIKOS RYŠIŲ REGULIAVIMO TARNYBOS DIREKTORIAUS 2005 M. BALANDŽIO 8 D. ĮSAKYMO NR. 1V-340 „DĖL  BENDRŲJŲ VERTIMOSI ELEKTRONINIŲ RYŠIŲ VEIKLA SĄLYGŲ APRAŠO PATVIRTINIMO“ PAKEITIMO

2016 m. vasario 22 d. Nr. 1V-206
Vilnius


Vadovaudamasis Lietuvos Respublikos elektroninių ryšių įstatymo 29 ir 30 straipsniais:
1. Pakeičiu Lietuvos Respublikos ryšių reguliavimo tarnybos direktoriaus 2005 m. balandžio 8 d. įsakymą Nr. 1V-340 „Dėl Bendrųjų vertimosi elektroninių ryšių veikla sąlygų aprašo patvirtinimo“:
1.1. Pakeičiu preambulę ir ją išdėstau taip:
„Vadovaudamasis Lietuvos Respublikos elektroninių ryšių įstatymo 6 straipsnio 5 dalimi, 29, 30 straipsniais ir 34 straipsnio 9 dalimi bei įgyvendindamas 2002 m. kovo 7 d. Europos Parlamento ir Tarybos direktyvą 2002/20/EB dėl elektroninių ryšių tinklų ir paslaugų leidimo (Leidimų direktyva) (OL 2004 m. specialusis leidimas, 13 skyrius, 29 tomas, p. 337) ir 2002 m. kovo 7 d. Europos Parlamento ir Tarybos direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) (OL 2004 m. specialusis leidimas, 13 skyrius, 29 tomas, p. 349):“.
1.2. Pakeičiu nurodytuoju įsakymu patvirtintą Bendrųjų vertimosi elektroninių ryšių veikla sąlygų aprašą:
1.2.1. Pakeičiu I skyriaus pavadinimą ir jį išdėstau taip:
„I SKYRIUS
BENDROSIOS NUOSTATOS“.
1.2.2. Pakeičiu 4 punkto vienuoliktąją pastraipą ir ją išdėstau taip:
„Kitos Sąlygose vartojamos sąvokos ir sutrumpinimai yra apibrėžti Lietuvos Respublikos elektroninių ryšių įstatyme, Lietuvos Respublikos visuomenės informavimo įstatyme, Radijo dažnių naudojimo plane, patvirtintame Tarnybos direktoriaus 2008 m. gruodžio 24 d. įsakymu Nr. 1V-1160 „Dėl Radijo dažnių naudojimo plano patvirtinimo“.“
1.2.3. Pakeičiu II skyriaus pavadinimą ir jį išdėstau taip:
„II SKYRIUS
PRANEŠIMO APIE ELEKTRONINIŲ RYŠIŲ VEIKLOS PRADŽIĄ PATEIKIMO TVARKA“.
1.2.4. Pakeičiu III skyriaus pavadinimą ir jį išdėstau taip:
„III SKYRIUS
PAGRINDINĖS SĄLYGOS VYKDOMAI ELEKTRONINIŲ RYŠIŲ VEIKLAI“.
1.2.5. Pakeičiu IV skyriaus pavadinimą ir jį išdėstau taip:
„IV SKYRIUS
INFORMACIJOS APIE GALINIO ĮRENGINIO NUMERĮ, JO ĮRENGIMO VIETĄ IR KAM JIS PRIKLAUSO TEIKIMO TVARKA“.
1.2.6. Pakeičiu 26 punktą ir jį išdėstau taip:
„26. Viešųjų ryšių tinklų ir (ar) viešųjų elektroninių ryšių paslaugų teikėjai privalo Tarnybai pateikti turimą esamą ir buvusią, bet ne ankstesnę kaip už šešis mėnesius informaciją apie galinio įrenginio numerį, jo įrengimo vietą ir kam jis priklauso ginčams tarp galutinių paslaugų gavėjų ir elektroninių ryšių paslaugų teikėjų spręsti, radijo stebėsenai, Radijo ryšio įrenginių ir telekomunikacijų galinių įrenginių techninio reglamento, patvirtinto Ryšių reguliavimo tarnybos prie Lietuvos Respublikos Vyriausybės direktoriaus 2002 m. spalio 14 d. įsakymu Nr. 138 „Dėl Radijo ryšio įrenginių ir telekomunikacijų galinių įrenginių techninio reglamento patvirtinimo“, nuostatų laikymosi ir radijo dažnių (kanalų) naudojimo priežiūrai per 30 dienų nuo prašymo apie tokią informaciją pateikimo, jei prašyme nenurodyta kitaip.“
1.2.7. Pakeičiu V skyriaus pavadinimą ir jį išdėstau taip:
„V SKYRIUS
INFORMACIJOS APIE VYKDYTĄ ELEKTRONINIŲ RYŠIŲ VEIKLĄ TEIKIMO TVARKA“.
1.2.8. Pripažįstu netekusiu galios 30 punktą.
1.2.9. Pakeičiu 32 punktą ir jį išdėstau taip:
„32. Viešųjų ryšių tinklų ir (ar) viešųjų elektroninių ryšių paslaugų teikėjai per Sąlygų 29 punkte nustatytus terminus turi pateikti Tarnybai užpildytas ataskaitos apie vykdytą elektroninių ryšių veiklą, kurios forma pateikta Sąlygų 2 priede, atitinkamas dalis pagal vykdytą elektroninių ryšių veiklą. Jeigu ūkio subjektas negali pateikti ataskaitos apie vykdytą elektroninių ryšių veiklą už ketvirtą ketvirtį iki Sąlygų 29 punkte nurodyto termino dėl to, kad jo vertybiniai popieriai yra listinguojami vertybinių popierių biržose, jis turi teisę motyvuotai prašyti Tarnybos atidėti šios ataskaitos pateikimo terminą. Tarnyba, apsvarsčiusi rašte išdėstytus motyvus, turi teisę pratęsti Sąlygų 29 punkte nurodytą ketvirto ketvirčio ataskaitos pateikimo terminą.“
1.2.10. Pakeičiu VI skyriaus pavadinimą ir jį išdėstau taip:
„VI SKYRIUS
INFORMACIJOS SKELBIMO TVARKA, MASTAS IR SĄLYGOS“.
1.2.11. Pakeičiu 41 punktą ir jį išdėstau taip:
„41. Gautų ketvirtinių ataskaitų apibendrintą informaciją apie viešųjų ryšių tinklų ir (ar) viešųjų elektroninių ryšių paslaugų teikėjų veiklą, atskirų ūkio subjektų duomenis, kurie pagal Lietuvos Respublikos elektroninių ryšių įstatymo 71 straipsnio 2 dalį negali būti konfidencialūs ir kurie prisidėtų prie rinkos atvirumo ir konkurencingumo, bei Sąlygų 40 punkte nurodytą informaciją Tarnyba skelbia savo interneto svetainėje (www.rrt.lt), Tarnybos leidiniuose, ataskaitose ar kituose informaciniuose dokumentuose.“
1.2.12. Pakeičiu VII skyriaus pavadinimą ir jį išdėstau taip:
„VII SKYRIUS
BAIGIAMOSIOS NUOSTATOS“.
1.2.13. Pripažįstu netekusiu galios 3 priedą.
2. Nurodau šį įsakymą paskelbti Teisės aktų registre.

